Ursprünglig ischs Laufedaal wie au's Baselbieter Birseck und grossi Teil vom hüttige Kanton Jura Teil vom Fürstbistum Basel gsi. Wäred de Französische Revolution vom Jaar 1792 isch s Laufetal während 87 Dääg Teil vo de sogenannte Raurakische Republik gsii. Die isch aber vo 1793 bis 1813 ins französische Departement Mont-Terrible integriert worde. 1813 isch s Departement Mont-Terrible uufglöst wordä und zum gröschte Teil a d'Schwyz gfalle. Am Wiener Kongräss 1815 ischs ehemoolige Fürstbistum Basel uff d Ständ Basel (hütte Basel-Land) und Bärn uffdeilt worde. Dodrby het me d Gränze bi Aesch zoge und alles was weschtlig drvo gsi isch (u.a. s Laufetal) em Kanton Bärn zuegschlage. Me nimmt hütte a, dass s Laufetal irrtümlich zem Kanton Bärn cho isch. Es wird agnoo, dass me die dütschsprochige Gebiet hett welle Basel zueschloo und die französischsproochige zue Bärn. Möglicherwys het dr Unterhändler Baron d'Andlau us Arlise nid gwüsst, dass sini Untertane im Laufetal dütsch schwätze.